
KLASA: 
URBROJ: 

Split, ________ 2022. godine

Na temelju članka 34. stavka 1. Statuta Sveučilišta u Splitu, na____ sjednici Senata Sveučilišta u Splitu, OIB: 29845096215, održanoj dana _______ 2022. godine, pod točkom ________ dnevnog reda, donesena je slijedeća

O D L U K A
o raspodjeli sredstava doznačenih za subvencije participacija redovitih studenata u troškovima studija i sufinanciranju troškova poslovanja Sveučilišta u Splitu
za akademsku godinu 2022./2023.

1. [bookmark: _Hlk120882569]Prihodi iz državnog proračuna za subvencije participacija školarina naplaćivat će se u skladu s Odlukom o financiranju javnih visokih učilišta u Republici Hrvatskoj u akademskoj godini 2022./2023.

2. Prihod doznačen Sveučilištu u Splitu (u daljnjem tekstu: Sveučilište) na temelju Odluke iz točke 1. ove Odluke čini proračunski prihod Sveučilišta i njegovih sastavnica te se ne smatra vlastitim prihodom u smislu članka 54. Zakona o proračunu (NN 144/21).

3. Sveučilište će doznačena sredstva iz točke 1. ove Odluke raspoređivati sastavnicama Sveučilišta razmjerno broju upisanih redovitih studenata koji su ostvarili pravo na subvenciju sukladno dinamici kojom će se iz državnog proračuna sredstva doznačavati Sveučilištu, pri čemu će se od doznačenog iznosa izdvojiti 15 % za potrebe troškova poslovanja Rektorata Sveučilišta i druge namjene Sveučilišta.

4. Sastavnice Sveučilišta su dužne u svrhu poslovanja Rektorata Sveučilišta i u cilju funkcionalne integracije Sveučilišta i osiguravanja jedinstvenog i usklađenog djelovanja Sveučilišta doznačiti i sredstva u iznosu od 15 % od uplaćenog iznosa za svakog upisanog studenta koji nije obuhvaćen Odlukom iz točke 1. ove Odluke.

5. Sastavnice su dužne sredstva iz točke 4. ove Odluke uplaćivati na račun Sveučilišta tromjesečnom dinamikom i to temeljem izvršenih obračuna školarina za akademsku godinu 2022./2023. Obračunska razdoblja su kako slijedi: prvo 31. prosinca 2022. godine, drugo 31. ožujka 2023. godine, treće 30. lipnja 2023. godine te posljednje 30. rujna 2023. godine. Dospijeće plaćanja je 30 kalendarskih dana od obračunskog kvartala.

Točan broj upisanih studenata koji nisu obuhvaćeni Odlukom iz točke 1. ove Odluke i iznose njihovih uplata, svaka sastavnica Sveučilišta dužna je za akademsku godinu 2022./2023. dostaviti Sveučilištu najkasnije u roku od 8 (osam) dana od dana stupanja na snagu ove Odluke.

6. U skladu s člankom 141. stavkom 2. Statuta Sveučilišta u Splitu, sastavnice Sveučilišta će Rektoratu Sveučilišta doznačiti sredstva u iznosu od 3 % bruto vlastitih prihoda ostvarenih na tržištu, ne računajući dio prihoda koji se odnosi na participacije/školarine studenata obuhvaćenih točkom 4. ove Odluke.

7. Sastavnice su dužne obvezu iz točke 6. ove Odluke obračunavati na tromjesečnoj razini za tekuću poslovni godinu, dostavljati Sveučilištu ovjerene obračune te izvršavati uplate temeljem istih, najkasnije u roku 10 radnih dana po dostavljenim obračunima.

8. Sredstva iz točaka 3., 4. i 6. ove Odluke namijenjena su za podmirenje rashoda Sveučilišta kako slijedi:
· za troškove poslovanja Rektorata Sveučilišta;
· za stipendiranje studenata;
· za troškove poslovanja Ureda za studente s invaliditetom i olakšanje pristupa studiju studentima s invaliditetom,
· za troškove poslovanja Sveučilišne knjižnice u Splitu,
· za razvoj ljudskih resursa i istraživačkih potencijala,
· za razvoj nastavne djelatnosti,
· za troškove kulturne i izdavačke djelatnosti,
· za naknade professorima emeritusima,
· za subvenciju troškova prijevoza studenata,
· za poboljšanje studentskog standarda,
· za troškove najamnine sastavnica Sveučilišta,
· za troškove poslovanja Centra za savjetovanje studenata,
· druge zahtjeve u cilju funkcionalne integracije Sveučilišta i osiguravanja jedinstvenog i usklađenog djelovanja Sveučilišta.

9. U skladu s člankom 141. stavkom 3. Statuta Sveučilišta u Splitu, sredstva u iznosu od 5 % neto prihoda ostvarenih od posredovanja privremenom i povremenom zapošljavanju studenata i učenika, pripremanja i opskrbe hranom za potrošnju na drugom mjestu, pružanja turističkih usluga i usluga komercijalnog smještaja, zakupa ili najma prostora te obavljanja drugih registriranih djelatnosti na tržištu, Studentski centar u Splitu uplaćuje u proračun Sveučilišta u svrhu poboljšanja studentskog standarda.

10. Studentski centar je dužan napraviti obračun sredstava iz točke 9. ove Odluke na nivou tekuće poslovne godine (do 31. prosinca), a uplatu na žiro račun Sveučilišta izvršiti najkasnije do 31. siječnja iduće godine.

11. Sastavnice Sveučilišta su dužne sredstva participacije školarina doznačena iz državnog proračuna koristiti za pokriće svih troškova koji nastaju zbog provedbe studijskih programa i ostvarivanja ishoda učenja, uključivo i sve administrativne i potporne djelatnosti koje se organiziraju s ciljem poboljšanja procesa učenja, povećanja završnosti i zapošljivosti te pristupa visokom obrazovanju, postizanju općih strateških razvojnih ciljeva i provedbu akcijskih planova Sveučilišta; stipendiranja i nagrađivanja studenata te plaćanja rada iznad norme i vanjske suradnje.

12. Sastavnice Sveučilišta su obvezne, po završetku akademske godine dostaviti Sveučilištu izvješće o potrošnji ukupnog iznosa participacija školarina.

13. Odluka o financiranju javnih visokih učilišta u Republici Hrvatskoj u akademskoj godini 2022./2023. iz točke 1. ove Odluke nalazi se u privitku i čini njezin sastavni dio.

14. Ova Odluka stupa na snagu danom donošenja.

																
R E K T O R

prof. dr. sc. Dragan Ljutić



Ova Odluka objavljena je oglasnoj ploči Sveučilišta u Splitu dana ____________ te je istog dana stupila na snagu.


GLAVNI TAJNIK

Filip Klarić-Kukuz, mag. iur.

Dostaviti:
1. Sastavnicama Sveučilišta u Splitu,
1. Pismohrana, ovdje.

